A fotózást általában egy könnyed beszélgetéssel indítom. Ha családi fotózásra érkeztek hozzám, akkor kifejezetten szeretek összebarátkozni a gyerkőcökkel, ilyenkor egy picivel több időt szentelek rájuk, hiszen fontos, hogy ne legyenek szégyenlősök előttem. Ha páros fotózásra érkeztek, szintén fontosnak tartom, hogy pár perc rendelkezésre álljon megismerkedni, hogy tudjam milyen stílusú pár vagytok. Mindig segítek a beállításokban, hiszen számomra nagyon fontos, hogy jó hangulatban és kellemesen teljen a fotózás, hogy élménnyel térjetek haza.